હરિદ્વારમાં આયોજીત એક કાર્યક્રમ દરમિયાન તેમણે પોતાનું જ ઉદાહરણ આપતા જણાવ્યું કે ભારતમાં જે લોકો અમારી જેમ લગ્નગ્રંથિથી ન જોડાઇને દેશસેવા કરે છે તેમને સમાજમાં વિશેષ સન્માન આપવું જોઇએ. તેમણે પોતાના નિવેદનમાં એ વાતનો પણ ઉલ્લેખ કર્યો કે પૌરાણિક સમયમાં જનસંખ્યા ઓછી હોવાના કારણે વેદોમાં 10-10 સંતાનો પેદા કરવાની વાત કહેવામાં આવી હતી. હવેના સમયમાં જેની પાસે સામર્થ્ય હોય એ સંતાનો પેદા કરી લે અને 1-2 સંતાનો અમને પણ આપે. આમ પણ હવે ભારતની જનસંખ્યા 125 કરોડના આંકડાને પાર કરી ચુકી છે. પરંતુ જે કોઇ પુરૂષ કે મહિલા બુદ્ધિશાળી, ચતુર અને સમજદાર વ્યક્તિત્વ ધરાવતું હશે તો તે વિવેકશીલ અને પૂર્ણ આત્મા હજારો, લાખો, કરોડો પર ભારે પડી શકે છે. આજ ભારતની પરમ્પરા છે.